open-index/open-wikipedia-markdown huggingface dataset:
Καταστροφή του Μελιδονίου

Η **καταστροφή του Μελιδονίου** ήταν επεισόδιο της Επανάστασης του 1821 που διαδραματίστηκε τον Ιανουάριο του 1824 στην Κρήτη.

## Τα γεγονότα
Τον Οκτώβριο του 1823, 370 γυναικόπαιδα και 30 ένοπλοι είχαν καταφύγει στο σπήλαιο Γεροντοσπήλιος, κοντά στο χωριό Μελιδόνι της επαρχίας Μυλοποτάμου (στον σημερινό νομό Ρεθύμνου). Εκεί αμύνθηκαν με επιτυχία, επί 3 μήνες, εναντίον των επιθέσεων και των βομβαρδισμών των Τούρκων. Τελικά, τον Ιανουάριο του 1824, ο στρατός του Χουσεΐν Μπέη έβαλε φωτιά και με τον καπνό θανάτωσε δια ασφυξίας όλους όσους είχαν κλειστεί μέσα στο σπήλαιο.

## Πηγές
* Ιστορία του μηνός - Χρονικά της Εκαντοταετηρίδος (1822)  
*

Κατηγορία:Μάχες της Ελληνικής Επανάστασης του 1821
Κατηγορία:Νεότερη ιστορία της Κρήτης
Β΄ Εθνική ποδοσφαίρου ανδρών 1969-70

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1969-70** διεξήχθη σε τρεις ομίλους των 18 ομάδων, δηλαδή μετείχαν συνολικά 54 ομάδες. Οι νικητές των τριών ομίλων ανέβηκαν απευθείας στην Α΄ εθνική κατηγορία, ενώ καταργήθηκαν οι αγώνες διαβάθμισης.

## Διοργάνωση

Νέα μορφή στο πρωτάθλημα Β΄ Εθνικής του 1969-70, με τρεις ομίλους και χωρίς αγώνες διαβάθμισης για τους δευτεραθλητές. Στην Α΄ Εθνική κατηγορία ανέβηκαν οι τρεις πρωταθλητές των ομίλων. Μετά από δύο σεζόν χωρίς υποβιβασμούς, αφού είχαμε συνεχείς αυξήσεις των μετεχόντων ομάδων, επανέρχεται ο θεσμός. Υποβιβάστηκαν τρεις ομάδες από κάθε όμιλο και αντικαταστάθηκαν από ισάριθμες των τοπικών πρωταθλημάτων.

***Ομάδες**: 54
***Όμιλοι**: 3 των 18 ομάδων.
***Πρωταθλητές**: 
** **[[Απόλλων Σμύρνης (ποδόσφαιρο)|Απόλλων Αθηνών]]**: άνοδος στην Α΄ Εθνική.
** **[[Φωστήρας Ταύρου]]**: άνοδος στην Α΄ Εθνική.
****[[Γ.Α.Σ. Βέροια]]**: άνοδος στην Α΄ Εθνική.
***Υποβιβασμός (9)**: 
**Ηρόδοτος, Π.Α.Σ. Πρέβεζα, Λεωνιδας Σπάρτης.
**Α.Ε. Ορχομενού, Απόλλων Μυτιλήνης, Α.Ο. Θήβα
**Ορέστης Ορεστιάδας, Μέγας Αλέξανδρος Θεσσαλονίκης, Θερμαϊκός Θεσσαλονίκης.
****Υποβιβασμός από Α΄ Εθνική (3)**: Βύζας Μεγάρων, Ολυμπιακός Βόλου, Παναχαϊκή.
****Άνοδος στη Β΄ από το [[Ειδικό ερασιτεχνικό πρωτάθλημα ποδοσφαίρου 1970|ερασιτεχνικό πρωτάθλημα]] (9)**: Αχαρναϊκός, Εργοτέλης, Παναργειακός, Πανασπροπυργιακός, Άρης Αγ. Κων/νου, Α.Ο. Καρδίτσας, Φοίνικας Πολίχνης, Απόλλων Κρ. Βρύσης, Πανδραμαϊκός.

### Πρώτοι σκόρερ
Οι πρώτοι σκόρερ των 3 ομίλων ήταν οι εξής:
***Α΄ όμιλος**: Κώστας Παπαγεωργίου (Απόλλων Αθ.): 41 γκολ.
***Β΄ όμιλος**: Βασίλης Κρομμύδας (Αναγέννηση Καρδ.), Δημήτρης Ρεμούνδος (Φωστήρας): 20 γκολ.
***Γ΄ όμιλος**: Νίκος Δανδελής (Βέροια): 29 γκολ.

## Βαθμολογίες

## Πηγές

*Στατιστική ποδοσφαίρου.
*Ανδρέας Μπόμης, "Αλμανάκ. Όλα για το ποδόσφαιρο '91", σ. 24-25.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 310-311.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 87-94.

## Παραπομπές


Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1969-1970
Αθανάσιος Σκληρός

Ο **Αθανάσιος Σκληρός** (ο επιλεγόμενος **Πικρός** ή και Πικρίδης) (1580 – 1664) ήταν γιατρός και λόγιος του 17ου αιώνα από την Κρήτη. Έγραψε ποιήματα και επιγράμματα, και μετέφρασε στα ελληνικά της εξομολογήσεις του Αυγουστίνου. 

## Βιογραφικό
Γεννήθηκε στον Χάνδακα. Σπούδασε στο Ελληνικό Γυμνάσιο της Βενετίας και ιατρική στο Πανεπιστήμιο της Πάδοβας, του οποίου έγινε διδάκτορας το 1615. Στη συνέχεια γύρισε στην Κρήτη, όπου εργάστηκε ως γιατρός. Τιμήθηκε από τη Βενετική Δημοκρατία με το αξίωμα του αρχιάτρου. Στο Τουρκοβενετικό πόλεμο (1645-1669), που έληξε με την κατάληψη της Κρήτης από τους Οθωμανούς και τον τερματισμό της βενετικής κυριαρχίας στο νησί, ο Σκληρός έχασε το γιο του και τελικά πέθανε το 1664 στο Χάνδακα που ήταν υπό την πολιορκία των οθωμανικών στρατευμάτων. Σε ένα ποίημα του, που αποτελείται από 9287 ιαμβικούς τρίμετρους στίχους και το οποίο εκδόθηκε το 1867 από τον Κωνσταντίνο Σάθα με τον τίτλο «*Αθανασίου εκ Πικριδών ιατρού θρήνος εις την εαυτού Κρητομήτορα πάτρην της απάσης νήσου καταστροφής ένεκεν*», ο Σκληρός έδωσε μια πολύ παραστατική περιγραφή των δεινών του Τουρκοβενετικού πολέμου. Συνέγραψε επίσης υπόμνημα στα έργα του Ιπποκράτη. Κατά τον Σάθα ο Σκληρός διέθετε μία από τις πλουσιότερες βιβλιοθήκες της εποχής του.

## Πηγές
* Αθανάσιος Ι. Γκιάλας: *Η ελληνική Ιατρική και οι `Ελληνες ιατροί από της Αλώσεως μέχρι της Εθνεγερσίας*, Αθήναι 1979
* Εγκυκλοπαίδεια *Πάπυρος-Λαρούς-Μπριτάννικα*, τ.47

Κατηγορία:Έλληνες λόγιοι του 17ου αιώνα
Μάχη της Πανάσαρης

Η **μάχη της Πανάσαρης**, έγινε στις 14 Σεπτεμβρίου 1824, ήταν επεισόδιο της επανάστασης του 21.

## Η εξέλιξη των γεγονότων
Οι Έλληνες υπό τις διαταγές του Πανουργιά, Περραιβού και του Δράκου είχαν καταλάβει την Πανάσαρη, όπως αποκαλούνταν η Ιερά Μονή Κοιμήσεως της Θεοτόκου στη Γραβιά. Οι Αλβανοί, πολυπληθέστεροι, τους επιτέθηκαν. Οι Έλληνες αντιστάθηκαν γενναία και παραλίγο να υποκύψουν. Με τον θάνατο όμως του αρχηγού των Αλβανών, τον σκότωσε ο Βασίλης Δαγκλής, τους έτρεψαν όλους σε φυγή και μαζί με αυτούς, και τους Τούρκους του Δερβίς Πασά που στρατοπέδευαν εκεί. Το στρατόπεδο των Τούρκων διαλύθηκε.

Σκοτώθηκαν πέντε Έλληνες, αναμεσά τους ο χιλίαρχος Γκιώκας Χορμοβίτης.

## Παραπομπές


## Πηγές
* Σπυρίδων Τρικούπης, έγινε στις14 Σεπτεμβρίου 1824 Ιστορία της Ελληνικής επανάστασης, τόμος Γ΄
* Ιστορία του μηνός - Χρονικά της Εκατονταετηρίδος (1822) 

Κατηγορία:Μάχες της Ελληνικής Επανάστασης του 1821
Κατηγορία:Ιστορία της Φωκίδας
Μάχη του Βουργαρελίου

Η **μάχη του Βουργαρελίου** ήταν πολεμικό επεισόδιο της επανάστασης του 21. Η μάχη έγινε στην θέση "Σταυρός" ανάμεσα στο Βουργαλέρι και τους Θεοδωριανούς, άλλες συμπλοκές έγιναν στις γειτονικές θέσεις Λαγαρού και Χαροκόπου.

## Η εξέλιξη των γεγονότων
Στην μάχη αυτή κοντά στο Βουργαρέλι πολέμησαν χίλιοι Έλληνες εναντίον της στρατιάς του Ομέρ Βρυώνη . Οι Έλληνες νίκησαν.
  
## Παραπομπές


Κατηγορία:Μάχες της Ελληνικής Επανάστασης του 1821
Κατηγορία:Ιστορία της Άρτας
Β΄ Εθνική ποδοσφαίρου ανδρών 1970-71

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1970-71** διεξήχθη και πάλι σε τρεις ομίλους των 18 ομάδων, δηλαδή μετείχαν συνολικά 54 ομάδες. Οι νικητές των τριών ομίλων ανέβηκαν απευθείας στην Α΄ εθνική κατηγορία, αλλά υποβιβάστηκαν μόνο τρεις σύλλογοι.

## Διοργάνωση

Το νέο στοιχείο στο πρωτάθλημα Β΄ Εθνικής του 1970-71 ήταν η μείωση του αριθμού των ομάδων που υποβιβάστηκαν από τρεις σε μία ανά όμιλο. Δηλαδή συνολικά έπεσαν τρεις αντί εννιά. Παράλληλα με την άνοδο εννέα ομάδων από τις τοπικές κατηγορίες, ο αριθμός των συλλόγων της επόμενης σεζόν αυξήθηκε κατά έξι. Έτσι την επόμενη σεζόν προέκυψαν τρεις όμιλοι των 20 ομάδων, σύνολο 60 ομάδες. Κατά τα άλλα στην Α΄ Εθνική κατηγορία ανέβηκαν και πάλι οι τρεις πρωταθλητές των ομίλων.

***Ομάδες**: 54
***Όμιλοι**: 3 των 18 ομάδων.
***Πρωταθλητές**: 
** **[[Παναχαϊκή Γ.Ε. (ποδόσφαιρο)|Παναχαϊκή]]**: άνοδος στην Α΄ Εθνική.
** **[[Α.Ο. Τρίκαλα]]**: άνοδος στην Α΄ Εθνική.
****[[Α.Σ. Ολυμπιακός Βόλου 1937 (ποδόσφαιρο)|Ολυμπιακός Βόλου]]**: άνοδος στην Α΄ Εθνική.
***Υποβιβασμός (3)**: Εργοτέλης Ηρακλείου, Άρης Αγίου Κωνσταντίνου, Γ.Σ. Αλεξανδρούπολης.
****Υποβιβασμός από Α΄ Εθνική (3)**: ΟΦΗ, Προοδευτική, Πανσερραϊκός. 
****Άνοδος στη Β΄ από το [[Ειδικό ερασιτεχνικό πρωτάθλημα ποδοσφαίρου 1971|ερασιτεχνικό πρωτάθλημα]] (9)**: Πανηλειακός, Ορφέας Αιγάλεω, Λεωνίδας Σπάρτης, Α.Π.Ο. Ρουφ, Α.Ε. Ορχομενού, Απόλλων Μυτιλήνης, Φ.Α.Σ. Νάουσα, Πυρσός Γρεβενών, Ορέστης Ορεστιάδας.

### Πρώτοι σκόρερ
Οι πρώτοι σκόρερ των 3 ομίλων ήταν οι εξής:
***Α΄ όμιλος**: Ανδρέας Μιχαλόπουλος (Παναχαϊκή): 18 γκολ.
***Β΄ όμιλος**: Γιώργος Βασιλόπουλος (Ατρόμητος Αθ.): 23 γκολ.
***Γ΄ όμιλος**: Απόστολος Κουτρουμπέλης (Απόλλων Κρ. Βρύσης): 16 γκολ.

## Βαθμολογίες

## Παραπομπές


## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 314.
* «Αθλητική Ηχώ», 7/6/1971.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 95-101.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1970-1971
Κυβέρνηση Θεμιστοκλή Σοφούλη 1924

Η **Κυβέρνηση Θεμιστοκλή Σοφούλη 1924** (Ιούλιος - Οκτώβριος 1924) ή *«κυβέρνηση θερινών διακοπών»* διαδέχτηκε την κυβέρνηση Αλέξανδρου Παπαναστασίου, έπειτα από συμφωνία όλων των αρχηγών των κοινοβουλευτικών παρατάξεων. Η Βουλή των Ελλήνων αποτελούνταν μόνο από φιλελεύθερους βουλευτές (αφού τα φιλο-μοναρχικά κόμματα δεν είχαν μετάσχει στις εκλογές), και, έτσι, έγινε εφικτό να σχηματιστεί μια κυβέρνηση συνεργασίας, συγκεκριμένης διάρκειας, κατά την περίοδο των θερινών διακοπών της Βουλής. Όταν παρήλθε το συγκεκριμένο διάστημα, η κυβέρνηση παραιτήθηκε. 

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Θεμιστοκλής Σοφούλης

* *«Επί των Εξωτερικών υπουργός»*: Γεώργιος Ρούσσος (υπουργός)
* *«Επί της Δικαιοσύνης υπουργός»*: προσωρινά, Αλέξανδρος Μυλωνάς
:- αντικαταστάθηκε στις 28 Αυγούστου 1924 από τον Κωνσταντίνο Γκότση
* *«Επί των Εσωτερικών υπουργός»*: Περικλής Πιερράκος Μαυρομιχάλης
* *«Επί των Εκκλησιαστικών και της Δημοσίας εκπαιδεύσεως υπουργός»*: Θεόδωρος Βελλιανίτης
* *«Επί των Οικονομικών υπουργός»*: Εμμανουήλ Τσουδερός
* *«Επί της Εθνικής Οικονομίας υπουργός»* : Γεώργιος Μαρής
* *«Επί των Δημοσίων Συγκοινωνιών υπουργός»*: Δημήτριος Νότη Μπότσαρης
* *«Επί της Γεωργίας και Δημοσίων κτημάτων υπουργός»* : Αλέξανδρος Μυλωνάς
* *«Επί των Στρατιωτικών υπουργός»*: υποστράτηγος ε.α. Γεώργιος Κατεχάκης
* *«Επί των Ναυτικών υπουργός»*: προσωρινά, Θεμιστοκλής Σοφούλης
* *«Επί της Υγιεινής, Προνοίας και Αντιλήψεως υπουργός»*: Απόστολος Ορφανίδης
* *«Επί της Εννόμου Τάξεως υπουργός»*: Αχιλλέας Πρωτοσύγγελος

## Αναφορές


Κατηγορία:1924
19
Β΄ Εθνική ποδοσφαίρου ανδρών 1972-73

[thumb|right|230px|Η πρωταθλήτρια Β' ομίλου Β' Εθνικής 1973, [Αθλητική Ένωση Λάρισας (ποδόσφαιρο ανδρών)|Α.Ε. Λάρισας.]]

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1972-73** διεξήχθη και πάλι σε τρεις ομίλους με 20 ομάδες και οι νικητές των τριών ομίλων ανέβηκαν απευθείας στην Α΄ εθνική κατηγορία.

## Διοργάνωση

Δεν υπήρχε κανένα νέο στοιχείο στο πρωτάθλημα Β΄ Εθνικής του 1972-73 σε σχέση με το προηγούμενο. Στην Α΄ Εθνική κατηγορία ανέβηκαν και πάλι οι τρεις πρωταθλητές των ομίλων, ενώ υποβιβάστηκαν τρεις ομάδες από κάθε όμιλο, δηλαδή συνολικά εννιά. Τις αντικατέστησαν εννιά σύλλογοι από το ειδικό ερασιτεχνικό πρωτάθλημα αλλά λόγω καθυστερημένης εκδίκασης μιας ένστασης του Εθνικού Αλεξανδρούπολης κατά του Νέστου Χρυσούπολης, στην οποία ο Εθνικός δικαιώθηκε, αποφασίστηκε να μετάσχουν και οι δυο στη Β΄ Εθνική, ανεβάζοντας τον αριθμό των ομάδων του ενός ομίλου σε 21.

***Ομάδες**: 60
***Όμιλοι**: 3 των 20 ομάδων.
***Πρωταθλητές**: 
** **[[Απόλλων Σμύρνης (ποδόσφαιρο)|Απόλλων Αθηνών]]**: άνοδος στην Α΄ Εθνική.
** **[[Αθλητική Ένωση Λάρισας (ποδόσφαιρο ανδρών)|Α.Ε. Λάρισα]]**: άνοδος στην Α΄ Εθνική.
****[[Απόλλων Καλαμαριάς (ποδόσφαιρο)|Απόλλων Καλαμαριάς]]**: άνοδος στην Α΄ Εθνική.
***Υποβιβασμός (9)**: 
**Αστέρας Αμαλιάδας, Παννεμεατικός, Εθνικός Αστέρας.
**Α.Π.Σ. Πάτραι, Α.Ο. Θήβα, Ορφέας Αιγάλεω.
**Πυρσός Γρεβενών, Απόλλων Κρ. Βρύσης, Α.Σ. Φλώρινα.
****Υποβιβασμός από Α΄ Εθνική (3)**: Π.Σ. Καλαμάτα, Ατρόμητος Αθηνών, Α.Ο. Τρίκαλα. 
****Άνοδος στη Β΄ από το [[Ειδικό ερασιτεχνικό πρωτάθλημα ποδοσφαίρου 1973|ερασιτεχνικό πρωτάθλημα]] (10)**: Παναιτωλικός, Παναρκαδικός, Ολυμπιακός Λιοσίων, Α.Ο. Σύρου, Α.Σ. Λαμία, Απόλλων Μυτιλήνης, Νίκη Πολυγύρου, Νέστος Χρυσούπολης, Εθνικός Αλεξανδρούπολης, Αχιλλέας Φαρσάλων.

### Πρώτοι σκόρερ

***Α΄ όμιλος**: Μπάμπης Υφαντής (Απόλλων Αθ.): 35 γκολ.
***Β΄ όμιλος**: Σάκης Κουβάς (Βύζας): 21 γκολ.
***Γ΄ όμιλος**: Ανέστης Αφεντουλίδης (Καστοριά): 20 γκολ.

## Βαθμολογίες

## Πηγές

* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 324.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 108-115.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1972-1973
Ισαγόρας

Ο **Ισαγόρας**, γιος του Τίσανδρου, ήταν Αθηναίος αριστοκράτης στα τέλη του 6ου αιώνα π.Χ.
Παρέμεινε στην Αθήνα κατά τη διάρκεια της τυραννίας του Ιππία, αλλά όταν ο τελευταίος ανετράπη, διεκδίκησε την εξουσία ενάντια του επίσης αριστοκράτη Κλεισθένη. Το 508 π.Χ. εκλέχθηκε «Άρχων Επώνυμος» αλλά ο Κλεισθένης αντιτάχθηκε σ´αυτόν με την υποστήριξη της πλειοψηφίας των Αθηναίων
. Σύμφωνα με τον Ηρόδοτο, ο Ισαγόρας ζήτησε τότε βοήθεια από τον Σπαρτιάτη βασιλιά Κλεομένη Α’, παλιό του φίλο που είχε κάποτε φιλοξενήσει. Ο Κλεομένης είχε επίσης κάποτε διατηρήσει δεσμό με τη γυναίκα του Ισαγόρα .
Με τη βοήθεια του Κλεομένη, ο Ισαγόρας εξεδίωξε τον Κλεισθένη και άλλα μέλη της οικογένειας των Αλκμεωνιδών υπό το πρόσχημα του Κυλώνειου Άγους (δείτε Μεγακλής). Οι υποστηριχτές του Κλεισθένη, όμως, αντιστάθηκαν στον Ισαγόρα και τον Κλεομένη και τους παγίδεψαν στην Ακρόπολη για δύο ημέρες. Την τρίτη ημέρα συνθηκολόγησαν επιτρέποντας στον Ισαγόρα και τον Κλεομένη να διαφύγουν, αλλά καταδικάζοντας 300 οπαδούς των τελευταίων. Ο Κλεισθένης επέστρεψε στην πόλη και έγινε Άρχων.

## Παραπομπές και σημειώσεις


## Εξωτερικοί σύνδεσμοι
* Goodley AD, ''Herodotus, The Histories''. Cambridge: Harvard University Press. 1920 (αγγλικά)
* Harry Thurston Peck, Harpers Dictionary of Classical Antiquities (1898) (αγγλικά)

Κατηγορία:Αρχαίοι Έλληνες πολιτικοί
Κατηγορία:Αρχαίοι Αθηναίοι
Κατηγορία:Επώνυμοι άρχοντες
Μάχη του Θριάσιου Πεδίου

Η **μάχη του Θριάσιου Πεδίου** ήταν πολεμική συμπλοκή της επανάστασης του ’21. Πραγματοποιήθηκε στο Θριάσιο Πεδίο στις 10 Ιουλίου του 1826 μεταξύ των Ελλήνων με αρχηγούς τον Βάσο Μαυροβουνιώτη και τον Νικόλαο Κριεξιώτη εναντίον δύο χιλιάδων Τούρκων υπό τις διαταγές του Ασλάμπεη. Στην μάχη οι Τούρκοι αναγκάστηκαν να υποχωρήσουν την πρώτη ημέρα για να επιτεθούν εκ νέου την επόμενη και να αποκρουστούν τελικά και πάλι.

## Παραπομπές


Κατηγορία:Μάχες της Ελληνικής Επανάστασης του 1821
Κατηγορία:Ιστορία της Αττικής
Κριόλο

**Κρεολοί** (ισπ.: criollos, [ενικός criοllo], πορτ.: crioulos [ενικός crioulo]) ονομάζονταν τα μέλη της αριστοκρατίας της Λατινικής Αμερικής, κατά τα χρόνια της ισπανικής κυριαρχίας. Γενικότερα, κρεολοί αποκαλούνταν οι Ισπανοί που είχαν γεννηθεί στη Λατινική Αμερική, δηλαδή οι λευκοί κάτοικοι της ηπείρου.

Σήμερα ο όρος *κρεολός* αναφέρεται σε διάφορες εθνικές ομάδες, άσχετων με τους Ισπανούς κονκισταδόρες και τους απογόνους τους, όπως οι κρεολοί της Αλάσκα και οι κρεολοί της Σιέρα Λεόνε.

## Ετυμολογία
Τόσο ο ισπανικός όρος *criοllo*, όσο και ο πορτογαλικός *crioulo* προέρχονται από το κοινό στις δύο γλώσσες ρήμα *criar*, που σημαίνει "ανατρέφω" ή "μεγαλώνω". Η λέξη χρησιμοποιήθηκε για πρώτη φορά τον 15ο αιώνα από τους Πορτογάλους αποίκους της Δυτικής Αφρικής, ως χαρακτηρισμός των μιγάδων ή όσων δεν είχαν γεννηθεί στη χώρα καταγωγής τους.

## Κοινωνική και οικονομική θέση
Στην κοινωνική πυραμίδα, οι κρεολοί βρίσκονταν ανάμεσα στους *[[πενινσουλάρες]]* (Ισπανούς γεννημένους στην Ευρώπη) και τους μιγάδες και μη λευκούς, την πλειονότητα του πληθυσμού της Νότιας Αμερικής, που όμως ήταν υπόδουλοι και ζούσαν μέσα στην ανέχεια.

Γενικά, οι κρεολοί ήταν πλούσιοι γαιοκτήμονες, κάτοχοι μεγάλων *[[χασιέντα]]* (κτημάτων), όπου εργάζονταν πολλοί δούλοι. Οι γιοι τους σπούδαζαν στην Ευρώπη και οι οικογένειές τους κατοικούσαν στις ωραιότερες συνοικίες του Καράκας, της Λίμα και του Μπουένος Άιρες.

## Πολιτική εξουσία και σύγκρουση με τους Ισπανούς
thumb|left|Σχέδια κρεολών της Λατινικής Αμερικής, 16ος αιώνας
Παρ' όλη την οικονομική τους δύναμη, οι κρεολοί δεν είχαν στα χέρια τους την πολιτική εξουσία, η οποία ασκούνταν από τους *πενινσουλάρες*, κατόχους όλων των διοικητικών, στρατιωτικών και θρησκευτικών θέσεων. Το γεγονός αυτό, σε συνδυασμό με την υπεροψία των *[[πενινσουλάρες]]*, έτρεφε για αιώνες την οργή της αφρόκρεμας που είχε γεννηθεί στη Λατινική Αμερική. Κατά τον 19ο αιώνα, οι νέοι κρεολοί, εμπνεόμενοι από την Αμερικανική και τη Γαλλική Επανάσταση, βρίσκονταν στην πρώτη γραμμή του αγώνα για ανεξαρτησία από την Ισπανία.

Ωστόσο η απελευθέρωση δεν επέφερε τη χαλάρωση των αυστηρών ταξικών διακρίσεων του νοτιοαμερικανικού κόσμου. Υπήρχε ακόμη το τεράστιο χάσμα μεταξύ των πλούσιων κρεολών, οι οποίοι απλώς αντικατέστησαν τους Ισπανούς στην κορυφή της κοινωνίας, και των φτωχών μαζών, όπως και προγενέστερα.

## Πηγές
* Time-Life Παγκόσμια Ιστορία, Τόμος 16, Εκδόσεις Κ. Καπόπουλος

Κατηγορία:Ιστορία της Νότιας Αμερικής
Κατηγορία:Ιστορία της Αργεντινής
Κατηγορία:Ιστορία της Κολομβίας
Κατηγορία:Ιστορία του Μεξικού
Κατηγορία:Ιστορία του Περού
Κατηγορία:Ιστορία της Χιλής
Κατηγορία:Δημωνύμιο
Γιούρκι Κατάινεν

Ο **Γιούρκι Κατάινεν** (*Jyrki Tapani Katainen*, 14 Οκτωβρίου 1971-) είναι Φινλανδός πολιτικός, πρώην πρόεδρος του Κόμματος Εθνικού Συνασπισμού (Kokoomus) και πρώην πρωθυπουργός της χώρας, από τις 22 Ιουνίου 2011 έως τις 24 Ιουνίου 2014. Από τον Νοέμβριο του 2014 είναι Επίτροπος Βιομηχανίας και Επιχειρηματικότητας της Ευρωπαϊκής Ένωσης. 

Ο Κατάινεν διετέλεσε στο παρελθόν υπουργός οικονομικών και αντιπρόεδρος της κυβέρνησης. Έπειτα από την εκλογική του νίκη το 2011 σχημάτισε κυβέρνηση συνασπισμού. Αντικαταστάθηκε στην ηγεσία του κόμματός του και στην πρωθυπουργία από τον Αλεξάντερ Στουμπ το 2014.

## Πολιτική καριέρα
Ο Κατάινεν, με σπουδές στο πανεπιστήμιο της Τάμπερε,  έγινε μέλος του δημοτικού συμβουλίου του  *Siilinjärvi* το 1993. Εξελέγη μέλος του Κοινοβουλίου (Eduskunta) το 1999 στην επαρχία της Βόρειας Σαβονίας. Το 2001 έγινε αντιπρόεδρος του κόμματός του και 3 χρόνια αργότερα πρόεδρος. Στις βουλευτικές εκλογές που διεξήχθησαν το 2007, η Εθνική Συμμαχία με επικεφαλής τον Κατάινεν ήρθε 2η, με αποτέλεσμα ο Κατάινεν να γίνει υπουργός οικονομικών (ανέλαβε στις 19 Απριλίου 2007) και αντιπρόεδρος της κυβέρνησης στο νέο υπουργικό συμβούλιο. Στην τότε κυβέρνηση συνασπισμού συμμετείχαν το Κόμμα του Κέντρου, η Εθνική Συμμαχία, οι Πράσινοι και το Σουηδικό Λαϊκό Κόμμα. Τον Νοέμβριο του 2008 ο Κατάινεν ανακηρύχθηκε από τους *Financial Times* ως ο καλύτερος υπουργός οικονομικών στην Ευρώπη.

Τον Μάρτιο του 2003, εξελέγη αντιπρόεδρος του Ευρωπαϊκού Λαϊκού Κόμματος για τριετή θητεία.

### Εκλογική νίκη και πρωθυπουργία
Το Κόμμα Εθνική Συμμαχία αναδείχθηκε νικητής στις βουλευτικές εκλογές του 2011. Κατά συνέπεια, ο Κατάινεν ορκίστηκε πρωθυπουργός, στη θέση της Μάρι Κιβίνιεμι. Η νέα κυβέρνηση συνασπισμού, συναποτελούμενη από 6 κόμματα (Κόμμα Εθνικού Συνασπισμού, Σοσιαλδημοκρατικό Κόμμα, Πράσινοι, Χριστιανοδημοκράτες, Σουηδικό Λαϊκό Κόμμα και Αριστερή Συμμαχία), έλαβε ψήφο εμπιστοσύνης με 118 υπέρ,  72 κατά και 9 απόντες. Η ορκωμοσία της νέας κυβέρνησης έγινε στις 22 Ιουνίου 2011. .

Τον Ιούνιο του 2014 τον διαδέχθηκε στην πρωθυπουργία ο Αλεξάντερ Στουμπ.

## Παραπομπές


## Εξωτερικοί σύνδεσμοι
* 
* Προσωπικός ιστότοπος 
* Ιστοσελίδα του κόμματος Εθνική Συμμαχία

Κατηγορία:Πρωθυπουργοί της Φινλανδίας
Κατηγορία:Ευρωπαίοι επίτροποι
Τίμης Παρίσης

Ο **Τίμης Παρίσης** (20 Ιουλίου 1959 - 21 Απριλίου 2011) ήταν Έλληνας σχεδιαστής μόδας.

Γεννήθηκε στην Πάτρα το 1959 από γονείς καταγόμενους από το Ληξούρι της Κεφαλονιάς. Σπούδασε αρχιτεκτονική στην Ιταλία και μόδα στη Γαλλία τη δεκαετία του '80 και αργότερα ίδρυσε το ομώνυμο κατάστημα-ατελιέ στο Κολωνάκι. Ονομαστές ήταν οι δημιουργίες του που είχαν πηγή έμπνευσης την αρχαία Ελλάδα. Πολλές επώνυμες κυρίες είχαν εμπιστευτεί το ντύσιμό τους στο γούστο του. Συμμετείχε συχνά ως δωροθέτης σε καλλιστεία, αλλά τα τελευταία χρόνια κυρίως σε φιλανθρωπικές εκδηλώσεις. Επίσης συμμετείχε στις εκπομπές του Alter Channel με την Αννίτα Πάνια στην κριτική επιτροπή νέων ταλέντων. Μούσα του Τίμη Παρίση υπήρξε το γνωστό μοντέλο Δήμητρα Αλεξανδράκη όταν ήταν μόλις 18 ετών.  Ζούσε μόνος, αφού τη δεκαετία του 1990 έχασε τη γυναίκα του, Ζωή, μετά από 10 χρόνια γάμου. Πέθανε αναπάντεχα τον Απρίλη του 2011 στο σπίτι του στα Πατήσια όπου είχε προσφάτως μετακομίσει από το Κολωνάκι στα πενηνταδύο του χρόνια.

## Εξωτερικοί σύνδεσμοι
* 
* «Φιλανθρωπική Επίδειξη Μόδας από τον Τίμη Παρίση» , ιστότοπος www.fashion-icon.gr
* http://www.sigmalive.com/lifestyle/subjects/376199, ιστότοπος κυπριακού ειδησεογραφικού καναλιού Σίγμα, 22 Απριλίου 2011]
*Μνημόνιο

Κατηγορία:Έλληνες σχεδιαστές μόδας
Μαγική φανέλα

Η **μαγική φανέλα** (γερμ. *Nothemd*) ήταν γερμανικό λαογραφικό ένδυμα της εποχής του μπαρόκ, τον 17ο-18ο αιώνα. Τη φορούσαν μέσα από τα ρούχα σαν τη φανέλα, ιδίως όσοι ήταν πολύ προληπτικοί. Οι άντρες την φορούσαν στον τριακονταετή πόλεμο για να μην τους πιάνει το βόλι και το σπαθί στον πόλεμο, ενώ οι γυναίκες τη φορούσαν στη γέννα για να μην πεθάνουν. Γενικά το φορούσαν οι προληπτικοί όταν αντιμετώπιζαν κίνδυνο θανάτου. 
## Περιγραφή
Η ύφανση της μαγικής φανέλας σύμφωνα με την κυριαρχούσα λαογραφία έπρεπε να γίνει από δύο κόρες παρθένες (ηλικίας μέχρι επτά χρονών) και κατά την διάρκεια μαγικής τελετουργίας, ιδιαίτερα την νύχτα πριν τα Χριστούγεννα, δηλαδή μεταξύ 24ης και 25ης Δεκεμβρίου. Στο μπροστινό μέρος είχαν δύο κεντήματα. Το δεξιό κέντημα παρίστανε το πρόσωπο ενός γενειοφόρου πολεμιστή με κράνος και το αριστερό έναν βασιλιά. Δεξιά και αριστερά ήταν κεντημένοι σταυροί. Η φανέλα είχε μακρυά μανίκια και έφτανε μέχρι τα γόνατα. 
## Πηγές
*αντίστοιχο άρθρο στην βιβλιοθήκη Μάγιερ
*spiegel.de, Ο τριακονταετής πόλεμος

Κατηγορία:Μαγεία
Κατηγορία:Λαογραφία
Απόθεση

**Απόθεση** είναι η εναπόθεση μεταφερόμενης ύλης. Η απόθεση δρα παράλληλα με τη διάβρωση, η οποία προκαλεί τη μεταφορά ύλης τροφοδοτώντας το ρευστό που τη μεταφέρει (νερό ή αέρας).
Η λέξη αυτή χρησιμοποιείται για να δηλώσει την διαδικασία της τοποθέτησης ενός προϊόντος μιας αντίδρασης σε μια τελική θέση. 

## Παραπομπές


Κατηγορία:Γεωλογικά φαινόμενα
Εθνική Εφημερίς

***Εθνική Εφημερίς*** ονομαζόταν η εφημερίδα, επίσημο όργανο της κυβέρνησης της Ελληνικής Πολιτείας που εκδιδόταν από τις 17 Απριλίου 1832 μέχρι το 1833. Ήταν συνέχεια της ''Γενικής Εφημερίδος της Ελλάδος'' η οποία εκδιδόταν μέχρι το 1832.

Εκδιδόταν από τον Γεώργιο Χρυσίδη, εφημεριδογράφο της κυβερνήσεως και έφορο της Εθνικής Τυπογραφίας στο Ναύπλιο που τότε ήταν έδρα της κυβέρνησης. Στο πρώτο φύλλο αναφέρεται ότι θα εκδιδόταν δυο φορές την εβδομάδα. Συνολικά εκδόθηκαν 70 φύλλα (354 σελίδες).

Επόμενο επίσημο όργανο της κυβέρνησης έγινε η *[[Εφημερίδα της Κυβερνήσεως]]*, που άρχισε να εκδίδεται στις 16 Φεβρουαρίου 1833, από το Ελληνικό Κράτος και την Αντιβασιλεία του Όθωνα.

## Παραπομπές


## Εξωτερικοί σύνδεσμοι
* Εθνική Εφημερίς από τις 17 Απριλίου 1832 μέχρι την 1η Φεβρουαρίου 1833, Ψηφιακά αντίγραφα στην Ακαδημία Αθηνών
* Εθνική Εφημερίς Τεύχη 1-36 Ψηφιακό αντίγραφο google books

Κατηγορία:Ελληνική Πολιτεία 1828-1832
Κατηγορία:Πρώην εφημερίδες στην ελληνική γλώσσα
Κατηγορία:Ιστορικές ελληνικές εφημερίδες
Ασφαλτόπανο

**Ασφαλτόπανο** ονομάζεται τάπητας ασφαλτικών υλών που χρησιμοποιείται στις κατασκευές για τη στεγανοποίησή τους. 

Στην ουσία είναι ένα σύνολο ασφαλτικού μίγματος, πλαστικών ή καουτσούκ σε συνδυασμό με πολυεστέρα ή γυαλί για οπλισμό. Για την προστασία του από τις υπεριώδεις ακτινοβολίες, τη μηχανική και τη στατική καταπόνηση η άνω επιφάνειά του καλύπτεται με ειδικές ορυκτές ψηφίδες διαφόρων χρωματισμών, φιλμ αλουμινίου, χαλαζιακή άμμο και άλλα υλικά ανάλογα με τις απαιτήσεις της κατασκευής και της χρήσης του. Η εφαρμογή του γίνεται με θερμοκόλληση (φλόγιστρο). 

Το ασφαλτόπανο είναι από τις αξιόπιστες λύσεις στον τομέα της υγρομόνωσης, αρκεί η εφαρμογή του να γίνει με επιμέλεια από εξειδικευμένα συνεργεία στο χώρο της μόνωσης.

Κατηγορία:Στεγανωτικά υλικά
Νικόλαος Ζαφειρίου

Ο **Νικόλαος Ζαφειρίου** (1871 – 1947) ήταν Έλληνας αντιστράτηγος, αξιωματικός του Πυροβολικού,  αρχηγός του ελληνικού στρατού κατοχής της Μικράς Ασίας το 1919.

## Βιογραφία
Γεννήθηκε στη Κόρινθο και μετά τις εγκύκλιες σπουδές του εισήλθε στη Στρατιωτική Σχολή Ευελπίδων απ΄ όπου αποφοίτησε αξιωματικός του πυροβολικού. Έλαβε μέρος στον Ελληνοτουρκικό πόλεμο του 1897 στο 2ο Σύνταγμα Πυροβολικού. Στον Α΄ Βαλκανικό Πολέμο υπηρέτησε στο Επιτελείο Στρατού Ηπείρου. Στον Β΄ Βαλκανικό Πόλεμο υπηρέτησε στο επιτελείο της 8ης Μεραρχίας. Στη συνέχεια μετεκπαιδεύτηκε στη Σχολή Πολέμου στη Γαλλία και επιστρέφοντας έλαβε μέρος στον Α΄ Παγκόσμιο Πόλεμο (1916 - 1917)  σε γαλλικές επιχειρήσεις του βαλκανικού μετώπου, ως διοικητής του 1ου συντάγματος Σερρών.

Με τον βαθμό του συνταγματάρχη – διοικητή αποβιβάστηκε στις 2 Μαΐου του 1919 στη Σμύρνη ως αρχηγός του ελληνικού στρατού κατοχής της Μικράς Ασίας και επικεφαλής της πρώτης ανωτέρας ελληνικής Αρχής της Ιωνίας. Τον Ιούλιο του 1920 προήχθη υποστράτηγος Την περίοδο 1921 – 1922 τελούσε στη διάθεση του υπουργείου Στρατιωτικών. Στο εκδηλωθέν κίνημα του 1922 συντάχθηκε αμέσως σ΄ αυτό όπου και ανέλαβε υπαρχηγός του Γενικού Επιτελείου Στρατού και τρία χρόνια αργότερα  προήχθη αντιστράτηγος, αναλαμβάνοντας διαδοχικά διοικητής του Β΄, του Γ΄ και τέλος του Ε΄ Σώματος Στρατού όπου και αποστρατεύτηκε το 1926.
Ο  Νικόλαος Ζαφειρίου πέθανε στην Αθήνα το 1947.

## Εξωτερικοί σύνδεσμοι - Πηγές
* Βιογραφίες στην Μικρασιατική εκστρατεία

Κατηγορία:Έλληνες αξιωματικοί του πυροβολικού
Ζ
Ζ
Ζ
Συνθήκη μη διάδοσης πυρηνικών όπλων

Η **Συνθήκη μη διάδοσης πυρηνικών όπλων** σκοπεύει στον περιορισμό της εξάπλωσης των πυρηνικών όπλων. Τέθηκε σε ισχύ στις 5 Μαρτίου 1970 και έχει υπογραφεί από 189 κράτη, πέντε εκ των οποίων αναγνωρίζονται ως πυρηνικά κράτη: Οι Ηνωμένες Πολιτείες, η Ρωσία, το Ηνωμένο Βασίλειο, η Γαλλία και η Κίνα. Αυτά τα κράτη είναι και τα μόνα μόνιμα μέλη του Συμβουλίου Ασφαλείας του Ο.Η.Ε. Αν και αρχικά είχε οριστεί να έχει διάρκεια 25 χρόνια, στη συνέχεια έπαψε να έχει ημερομηνία λήξης.

Η συνθήκη αποτελείται, γενικά, από τρεις πυλώνες: Μη διάδοση, αφοπλισμός και ειρηνική χρήση.

## Πρώτος Πυλώνας: Μη διάδοση
Τα πέντε πυρηνικά κράτη συμφωνούν να μη μεταφέρουν πυρηνικά όπλα ή άλλες πυρηνικές εκρηκτικές συσκευές και να μη βοηθήσουν, ενθαρρύνουν, παρακινήσουν ένα μη πυρηνικό κράτος να αποκτήσει ή να κατασκευάσει πηρηνικά όπλα (Άρθρο Ι). Τα μη πυρηνικά κράτη που έχουν υπογράψει τη συνθήκη συμφωνούν να μην αποδεχτούν, κατασκευάσουν, ή αποκτήσουν πυρηνικά όπλα. Συμφωνούν, επίσης, να μην αναζητήσουν ή αποδεχτούν καμία βοήθεια στην κατασκευή πυρηνικών όπλων (Άρθρο ΙΙ).

## Δεύτερος Πυλώνας: Αφοπλισμός
Στο άρθρο VI καταγράφεται μία ασαφής δέσμευση για όλα τα κράτη που υπέγραψαν τη συνθήκη. Βάση αυτού του άρθρου όλα τα μέλη θα συνεχίσουν τις διαπραγματεύσεις, *με καλή πίστη*, έτσι ώστε σε σύντομο χρόνο να επιτευχθεί πυρηνικός αφοπλισμός και γενικότερα πλήρης αφοπλισμός. Συμβουλευτική γνώμη του Διεθνούς Δικαστηρίου της Χάγης ορίζει ότι τα κράτη μέλη *έχουν υποχρέωση* να συνεχίσουν τις διαπραγματεύσεις με καλή πίστη και να καταλήξουν σε πυρηνικό αφοπλισμό κάτω από αυστηρό και διεθνή έλεγχο.

## Τρίτος πυλώνας: Ειρηνική χρήση πυρηνικής ενέργειας
Η συνθήκη επιτρέπει τη μεταφορά τεχνολογίας και υλικών σε μη πυρηνικά κράτη που έχουν υπογράψει τη συνθήκη με σκοπό την ανάπτυξη προγραμμάτων ειρηνικής χρήσης πυρηνικής ενέργειας. Τα μη πυρηνικά κράτη θα πρέπει να αποδεικνύουν ότι τα προγράμματά τους δε σχετίζονται με την ανάπτυξη πυρηνικών όπλων.

## Εξωτερικοί σύνδεσμοι

* Το κείμενο της συνθήκης  Διεθνής Επιτροπή Ατομικής Ενέργειας.

Κατηγορία:Ψυχρός Πόλεμος
Κατηγορία:Κίνημα κατά των πυρηνικών όπλων
Καταστροφή του Γαλαξειδίου

Η **καταστροφή του Γαλαξειδίου**, που ακολούθησε αμέσως μετά την Καταστροφή του Αιγίου ήταν μία από τις φοβερότερες καταστροφές και λεηλασίες που επιχείρησαν οι Τούρκοι στον πρώτο χρόνο της επανάστασης του 1821 στην οποία οι κάτοικοι της πόλης αναγκάστηκαν να την εγκαταλείψουν (όσοι πρόλαβαν).

Πρόκειται για την πρώτη από τις τρεις καταστροφές που υπέστη το Γαλαξείδι στην διάρκεια του Ελληνικού αγώνα της απελευθέρωσης. Πλοία από τον στόλο που έκανε την καταστροφή έφεραν στην Κωνσταντινούπολη 30 αιχμάλωτους ναύτες δήθεν του Ελληνικού στόλου του Πατραϊκού και τους κρέμασαν στα κατάρτια. Πιστεύεται ότι μάλλον ήταν Χριστιανοί ναύτες του Οθωμανικού στόλου καθώς ο Ελληνικός στόλος δεν είχε υποστεί σοβαρές απώλειες.

## Η καταστροφή
Οθωμανικός στόλος που είχε έλθει για βοήθεια της πολιορκούμενης Τρίπολης, αφού έκαψε το εγκαταλελειμμένο Αίγιο, την 19 Σεπτεμβρίου κατέπλευσε έξω από το Γαλαξείδι. Αυτό τότε είχε 700 σπίτια. Οι περισσότεροι κάτοικοι έφυγαν προς την ενδοχώρα, ενώ έμειναν περί τους 200 μαχητές στην ξηρά και ορισμένοι στα πλοία και κανονοστάσια γύρω από το λιμάνι.. Υπήρχαν και 90 πλοία, εκ των οποίων 13 εξοπλισμένα, καθώς και άλλα μικρά.

Προς της υπέρτερης δύναμης του εχθρού οι μαχητές εγκατέλειψαν τη θέση τους και αποβιβάστηκαν περίπου 1.000 Οθωμανοί στην ξηρά. Σκότωσαν ορισμένους γέροντες που είχαν απομείνει και κατέκαψαν την πόλη, πήραν 34 πλοία και επανέπλευσαν στην Πάτρα. Σώμα ενόπλων υπό τους Υψηλάντη, Σολιώτη, Χαραλάμπη κ.ά. που βάδιζε παραλιακά προς το Αίγιο είδε στην απέναντι ακτή το Γαλαξείδι να καίγεται. Το σώμα αυτό έφτασε στα Βασιλικά (Σικυώνα) την 22 Σεπτεμβρίου.

## Παραπομπές


## Πηγές
* 

Κατηγορία:Μάχες της Ελληνικής Επανάστασης του 1821
Κατηγορία:Ιστορία της Φωκίδας
Ζίγκμουντ Γεν

Ο **Ζίγκμουντ Βέρνερ Πάουλ Γεν** (γερμ. *Sigmund Werner Paul Jähn,* 13 Φεβρουαρίου 1937 – 21 Σεπτεμβρίου 2019) ήταν Γερμανός πιλότος και κοσμοναύτης, ο πρώτος Γερμανός που πήγε στο διάστημα, στο πλαίσιο του προγράμματος «Ιντερκόσμος».

## Βιογραφικά στοιχεία
Ο Ζίγκμουντ Γεν γεννήθηκε στις 13 Φεβρουαρίου 1937 στη Σαξονία της Γερμανίας. Πήγε σε σχολείο της περιοχής του και αργότερα εργάστηκε για λίγο ως τυπογράφος. Το 1955 έγινε μέλος της Πολεμικής Αεροπορίας της Λαοκρατικής Δημοκρατίας της Γερμανίας, όπου έγινε πιλότος και στρατιωτικός επιστήμονας. Αργότερα, σπούδασε στην Αεροπορική Ακαδημία Γκαγκάριν στο Μονίνο της Σοβιετικής Ένωσης, ενώ ύστερα έγινε εκπαιδευτής για πιλότους. Το 1976, επελέγη, μαζί με τον Έμπερχαρντ Κέλνερ για το διαστημικό πρόγραμμα της Σοβιετικής Ένωσης «Ιντερκόσμος». Στις 26 Αυγούστου 1978 απογειώθηκε με το «Σογιούζ 31» και επέστρεψε στη γη με το «Σογιούζ 29» στις 3 Σεπτεμβρίου, όπου και κέρδισε το βραβείο του «Ήρωα της Σοβιετικής Ένωσης». Το 1983 έλαβε το διδακτορικό του από το "Zentralinstitut für Physik der Erde" στο Πότσνταμ. Το 1990, μετά τη γερμανική επανένωση, ο Γεν έγινε ανεξάρτητος σύμβουλος στο διαστημικό πρόγραμμα της πρώην Δυτικής Γερμανίας και από το 1993 άρχισε να δουλεύει για το πρόγραμμα «Μιρ» της Ρωσικής Ομοσπονδιακής Διαστημικής Υπηρεσίας, από όπου και αποσύρθηκε το 2002. Απεβίωσε στις 21 Σεπτεμβρίου 2019 σε ηλικία 82 ετών.

## Παραπομπές



Κατηγορία:Γερμανοί αστροναύτες
Κατηγορία:Γερμανοί πιλότοι
Κατηγορία:Ανατολικογερμανοί
Κατηγορία:Ήρωες της Σοβιετικής Ένωσης
Προσωρινή Διοίκησις της Ελλάδος

**Προσωρινή Διοίκησις της Ελλάδος** ήταν η ονομασία που είχαν υιοθετήσει οι διοικήσεις των επαναστατημένων Ελλήνων από το 1822 έως το 1827 για να περιγράψουν το ανεξάρτητο τμήμα της Ελλάδας όσο αυτό δεν είχε αναγνωριστεί από τα άλλα κράτη, τα οποία συνέχιζαν να το θεωρούν τμήμα της Οθωμανικής αυτοκρατορίας.

## Περιγραφή

Με το όνομα αυτό χαρακτηριζόταν η διοίκηση κατά τις κυβερνήσεις:
* Εκτελεστικόν Σώμα (15 Ιανουαρίου 1822 – 25 Απριλίου 1823)
* Εκτελεστικόν Σώμα (25 Απριλίου 1823 – 10 Οκτωβρίου 1824)
* Εκτελεστικόν Σώμα (10 Οκτωβρίου 1824 – 17 Απριλίου 1826)
* Διοικητική Επιτροπή της Ελλάδος (17 Απριλίου 1826 – 6 Απριλίου 1827)

Σύμφωνα με το «Προσωρινόν Πολίτευμα της Ελλάδος» του 1822 «Η σφραγίς της Διοικήσεως φέρει σημείον χαρακτηριστικόν την Αθηνάν μετά των συμβόλων της φρονήσεως» (δες εικόνα με την σφραγίδα όπου εμφανίζεται η Αθηνά με την ένδειξη «Προσωρινή Διοίκησις της Ελλάδος»).

Παράλληλα με την Κεντρική Διοίκηση σχηματίστηκαν Επιτροπές από περιοχές που δεν εκπροσωπούνταν άμεσα (κυρίως απομακρυσμένες ή απομονωμένες), όπως η τριμελής *Επιτροπή Βορειομακεδόνων*, όπου συμμετείχαν με ένα μέλος το Μοναστήρι, το Κρούσοβο και η Βογδάντσα, και είχε στις αρμοδιότητές της τη διοίκηση και συντονισμό των ενόπλων σωμάτων και των αγωνιστών που προέρχονταν από τις περιοχές της Βόρειας Μακεδονίας.

Μετά τη Συνθήκη του Λονδίνου του 1827 και την ανακήρυξη της Ελλάδας ως ανεξάρτητο κράτος με κυβερνήτη τον Ιωάννη Καποδίστρια, από το 1828, η κυβέρνηση του Ιωάννη Καποδίστρια σταμάτησε να χρησιμοποιεί το όνομα «Προσωρινή Διοίκησις της Ελλάδος» και άρχισε να χρησιμοποιείται το όνομα «Ελληνική Πολιτεία».

## Χαρτονομίσματα
Την περίοδο 1822-1825 η Διοίκηση εκτύπωσε ομόλογα στην Κόρινθο με ονομαστικές τιμές σε γρόσια, τα οποία χρησιμοποιήθηκαν ως χαρτονομίσματα των επαναστατών:


100 grossia, Greek rebels government currency, 1822-1825.jpg|100 γρόσια
250 grossia, Greek rebels government currency, 1822-1825.jpg|250 γρόσια
500 grossia, Greek rebels government currency, 1822-1825.jpg|500 γρόσια
750 grossia, Greek rebels government currency, 1822-1825.jpg|750 γρόσια
1000 grossia, Greek rebels government currency, 1822-1825.jpg|1000 γρόσια


## Παραπομπές


## Πηγές
* «Τα κατά την αναγέννησιν της Ελλάδος» «Ήτοι, συλλογή των περί την αναγεννώμενην Ελλάδα συνταχθέντων πολιτευμάτων, νόμων και άλλων επισήμων πράξεων από του 1821 μέχρι του 1832», Ανδρέου Ζ. Μάμουκα, Τόμος Β΄, Πειραιάς, Τυπογραφία Ηλίου Χριστοφίδου, Η αγαθή τύχη, 1839

## Δείτε επίσης
* Α΄ Ελληνική Δημοκρατία, σπάνια χρησιμοποιούμενος όρος που περιγράφει το ελληνικό κράτος από το 1821 μέχρι και το 1833 που περιλαμβάνει χρονικά και την Προσωρινή Διοίκηση της Ελλάδος αλλά και την Ελληνική Πολιτεία (1827-1833).
* Ονομασίες του Ελληνικού κράτους

Κατηγορία:Πολιτική ιστορία της Ελλάδας
Κατηγορία:Ελληνική Επανάσταση του 1821
Κατηγορία:Ελληνικές προσωρινές κυβερνήσεις
Στάθης Αραχωβίτης

Ο **Στάθης Αραχωβίτης** ήταν αγωνιστής της Ελληνικής Επαναστάσεως του 1821.

Αγωνίστηκε με το σώμα του Γκούρα. Έχασε τη ζωή του κατά τη διάρκεια της πολιορκίας της Ακρόπολης από τον Κιουταχή.

## Πηγές
* 

Κατηγορία:Αγωνιστές του 1821
Ολουμπάγιο Αντεφέμι

Ο **Ολουμπάγιο Αντεφεμί** (13 Αυγούστου 1985 - 18 Απριλίου 2011) η αλλίως εν συντομία *Μπάγιο*, ήταν Νιγηριανός ποδοσφαιριστής όπου και η τελευταία του ομάδα ήταν η Α.Ο. Ξάνθη.

## Βιογραφικό και ποδοσφαιρική Καριέρα

Ο Ολουμπάγιο Αντεφεμί γεννήθηκε στο Λάγος, στην πρωτεύουσα της Νιγηρίας, τον Αύγουστο του 1985.

Από μικρή ηλικία ήθελε να ασχοληθεί πλήρως με το ποδόσφαιρο. Άρχισε από τις ακαδημίες ποδοσφαίρου της Μπέντελ Ίνσουρανς (ομάδα που βρισκόταν στο Λάγος), και εκεί γνώρισε συμπαίκτες του που έγιναν γνωστοί από το πέρασμα που έκαναν από την Ελλάδα ή από το εξωτερικό. Είχε γνωρίσει τον Ουίλσον Ορούμα, τον Πίους Ικέντια και τον Ιφεάνι Ουντέζε και τον έμαθαν να έχει περισσότερο ενδιαφέρον για το ποδόσφαιρο.

Μέχρι και το 2000 αγωνιζόταν εκεί. Βέβαια, μετά τις ακαδημίες πήγε στην κανονική ομάδα και έκανε το επίσημο ντεμπούτο του την σεζόν 2001-02. Μετά, την επόμενη σεζόν δέχτηκε την πρόταση μιας άλλης Νιγηριανής ομάδας ποδοσφαίρου, της "Delta Force" (Δέλτα Φορς). Μετά την αποχώρηση του από την ομάδα το 2004, θεωρήθηκε ένας από τους καλύτερους ποδοσφαιριστές που πέρασαν από την ομάδα.

Μετά την αποχώρηση του, Ισραηλινές ομάδες βρήκαν ενδιαφέροντα στοιχεία ως ποδοσφαιριστής. Ανάμεσα σε αυτές τις ομάδες ήταν και η Χαποέλ Ιερουσαλήμ με την οποία και συμφώνησε. Παρέμεινε εκεί για έναν μόνο χρόνο, ωστόσο αποφάσισε να κάνει καριέρα στο Ισραήλ. Για αυτό και δέχτηκε την πρόταση της Χαποέλ Τελ Αβίβ. Εκεί κατάφερε να κάνει μόλις 10 συνολικά εμφανίσεις, χωρίς να πετύχει γκολ. Αφού έφυγε από το Τελ Αβίβ, πήγε σε μια ακόμη ισραηλινή ομάδα ποδοσφαίρου, τη Χακοάχ Ραμάτ Γκάν. Εκεί δεν πραγματοποίησε καμμία εμφάνιση και αποχώρησε για να πάει στην τελευταία του ομάδα στο Ισραήλ, τη Χαποέλ Μπνέι Λόντ, όπου έκανε τις περισσότερες συγκριτικά εμφανίσεις πετυχαίνοντας και δύο τέρματα.

Έπειτα έκανε καριέρα στην Ευρώπη, εντασσόμενος στη γαλλική Μπουλόν Π.Σ., ενώ στη συνέχεια μετακόμισε στο Βουκουρέστι για να ενταχθεί στο δυναμικό της τοπικής Ραπίντ. Αργότερα πήγε στην Αυστρία, στην ομάδα της Ράινντορφ Αλταχ, πριν ταξιδέψει στην Ελλάδα για την τελευταία του ποδοσφαιρική ομάδα, την Ξάνθη.

## Θάνατος
Σκοτώθηκε σε αυτοκινητιστικό δυστύχημα στην Εγνατία Οδό κοντά στην πόλη της Καβάλας. Ο προορισμός του ήταν η Νιγηρία, όπου θα πήγαινε να ολοκληρώσει κάποιες διαδικασίες για τον αρραβώνα με τη μνηστή του.

## Παραπομπές


Κατηγορία:Νιγηριανοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Εθνικής Νιγηρίας Κ20
Κατηγορία:Ποδοσφαιριστές ολυμπιακής ομάδας Νιγηρίας
Κατηγορία:Ποδοσφαιριστές Ραπίντ Βουκουρεστίου
Κατηγορία:Ποδοσφαιριστές ΣΚ Ράινντορφ Άλταχ
Κατηγορία:Ποδοσφαιριστές Ντέλτα Φορς ΦΚ
Κατηγορία:Ποδοσφαιριστές Μπεντέλ Ίνσουρανς ΦΚ
Κατηγορία:Ποδοσφαιριστές Χάκοα Αμιντάρ Ραμάτ Γκαν ΦΚ
Κατηγορία:Ποδοσφαιριστές Χάποελ Ιερουσαλήμ ΦΚ
Κατηγορία:Ποδοσφαιριστές Χάποελ Μπνι Λοντ ΦΚ
Κατηγορία:Ποδοσφαιριστές Χάποελ Τελ Αβίβ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Λίγκα 1 (Ρουμανία)
Αρβανιτιά

Η **Αρβανιτιά** είναι ιστορική τοποθεσία στο Ναύπλιο μεταξύ του βράχου του Παλαμηδίου και των νότιων υπωρειών της Ακροναυπλίας. Όταν το 1775 στίφη Αλβανών πλημμύρισαν την Πελοπόννησο, 5000 από αυτούς οδηγήθηκαν από τον Καπετάν-Πασά Γαζή Χασάν με δόλο στους προμαχώνες του Παλαμηδίου και την νύχτα καταρρίφθηκαν στο γκρεμό βρίσκοντας φρικτό θάνατο. Ο ορμίσκος κάτω από το Παλαμήδι έγινε κόκκινος από το αίμα των Αλβανών. Από τότε το μέρος αυτό ονομάζεται *Αρβανιτιά*. Σήμερα αποτελεί έναν από τους ρομαντικότερους περιπάτους του Ναυπλίου. 

## Σύλλογος
Ο σύλλογος χειμερινών κολυμβητών **«Αρβανιτιά»** ιδρύθηκε το 1995 είναι ενεργός εδώ και 26 χρόνια. Πρόεδρος του συλλόγου είναι η Ιωάννα Κυριακοπούλου.https://www.facebook.com/Arvanitia1995

## Πηγές
* 

Κατηγορία:Γεωγραφία της Αργολίδας
Κατηγορία:Όρμοι της Ελλάδας
Κατηγορία:Ιστορία της Αργολίδας
Κατάληψη του Παλαμηδίου

Η **κατάληψη του Παλαμηδίου** κατά την διάρκεια της επανάστασης του 1821 ήταν η επιτυχής έκβαση της μακροχρόνιας πολιορκίας του φρουρίου του Παλαμηδίου από τους Έλληνες και η συνθηκολόγηση των Τούρκων του Ναυπλίου.

## Πρώτη απόπειρα εφόδου
Το Παλαμήδι είναι βαριά οχυρωμένο φρούριο πάνω σε ύψωμα που δεσπόζει στο Ναύπλιο. Είχε κτιστεί από τους Ενετούς και από τους καλύτερους Σουηδούς αρχιτέκτονες πολεμικών κάστρων. Ήταν απρόσβλητο. Είχε επτά προμαχώνες, στους οποίους ήταν τοποθετημένα ενενήντα δύο βαριά κανόνια. Στις πολλές και γεμάτες πυριτιδαποθήκες φυλάγονταν πυρομαχικά, βλήματα για τα κανόνια, καθώς και μεγάλα αποθέματα νερού και τροφίμων.

Το φρούριο αυτό ήταν στα χέρια των Τούρκων από το 1715. Πρώτη απόπειρα εφόδου έγινε από τους Έλληνες τον Δεκέμβριο του 1821, απέτυχε όμως από κακή συνεννόηση και οι επαναστάτες έπαθαν μεγάλη συμφορά, ενώ ο οπλαρχηγός Γκελμπερής αιχμάλωτος και τραυματίας ξεψύχησε φρικτά επάνω στο σταυρό στην πλατεία του Ναυπλίου. Από τότε οι επαναστάτες πολιόρκησαν διαρκώς το Παλαμήδι χωρίς να επιχειρήσουν άλλη έφοδο. Περίμεναν για την κατάλληλη ευκαιρία. Η πολιορκία ήταν τόσο στενή, που με τον καιρό το Ναύπλιο λιμοκτονούσε.

## Κατάληψη του Παλαμηδίου
Την νύχτα της 29ης προς την 30 Νοεμβρίου του 1822 μία των πολιορκητικών ομάδων με αρχηγό τον Σταϊκόπουλο είχε βάρδια. Δυο Τουρκαλβανοί φυγάδες ήρθαν στον καπετάν Στάικο και του εκμυστηρεύτηκαν ότι το φρούριο ήταν αφύλακτο, επειδή οι άνδρες είχαν κατεβεί στο Ναύπλιο για να συσκεφθούν περί συνθηκολόγησης. Ο Στάικος αμέσως ετοίμασε διακόσιους άνδρες του, 60 Κρανιδιώτες και ένα λόχο τακτικού στρατού. Η σκοτεινή και βροχερή νύχτα βοήθησε την έφοδο. Μερικοί από τους άνδρες σκαρφάλωσαν στο φρούριο, και από μέσα άνοιξαν την πόρτα, από την οποία μπήκαν όλοι οι άλλοι και κατέλαβαν το φρούριο. Την επόμενη μέρα έστρεψαν τα κανόνια προς το Ναύπλιο και ανάγκασαν τους Τούρκους να παραδοθούν.

## Πηγές
* 

Κατηγορία:Μάχες ελληνικού στρατού
Κατηγορία:Μάχες της Ελληνικής Επανάστασης του 1821
Κατηγορία:Ιστορία της Αργολίδας
Ομοσπονδιακό κτίριο «Alfred P. Murrah»

Το **Ομοσπονδιακό κτίριο Alfred P. Murrah** ήταν κτίριο της ομοσπονδιακής κυβέρνησης των Ηνωμένων Πολιτειών της Αμερικής στην Οκλαχόμα Σίτι (200 N.W. 5th Street), κατά του οποίου πραγματοποιήθηκε βομβιστική επίθεση την 19η Απριλίου 1995 και ήταν η χειρότερη επίθεση μέχρι της Επιθέσεις Της 11ης Σεπτεμβρίου 2001Από την έκρηξη σκοτώθηκαν 168 άνθρωποι, συμπεριλαμβανομένων 19 παιδιών ηλικίας κάτω των 6 ετών, ενώ κατέρρευσε το ένα τρίτο περίπου του κτιρίου, κάτι που οδήγησε στην αναγκαστική κατεδάφισή του σχεδόν ένα μήνα αργότερα, στις 23 Μαΐου 1995.

Δράστες της επίθεσης ήταν ο Τίμοθι ΜακΒέι, ο οποίος καταδικάστηκε σε θάνατο και εκτελέστηκε την 11 Ιουνίου 2001 και ο Τέρι Νίκολς, ο οποίος καταδικάστηκε σε ισόβια κάθειρξη. Ο Μάικλ Φόρτιερ, συνεργός στην προπαρασκευή της επίθεσης, καταδικάστηκε σε δώδεκα χρόνια κάθειρξη και χρηματική ποινή 75.000 δολαρίων και αφέθηκε ελεύθερος στις 20 Ιανουαρίου 2006, ύστερα από έκτιση δέκα ετών και έξι μηνών, λόγω καλής συμπεριφοράς. Η σύζυγός του Λόρι έλαβε ασυλία από ποινική δίωξη σε αντάλλαγμα για την κατάθεσή της.

Η κατασκευή του κτιρίου ολοκληρώθηκε το 1977 και κόστισε 14,5 εκατομμύρια δολάρια. Το όνομά του ήταν φόρος τιμής στον ομοσπονδιακό δικαστή Alfred P. Murrah (27 Οκτωβρίου 1904–30 Οκτωβρίου 1975) που καταγόταν από την περιοχή.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στις Ηνωμένες Πολιτείες
Κατηγορία:Οκλαχόμα
Διάβρωση

thumb|
Η **διάβρωση** ή **χημική διάβρωση** είναι αυθόρμητο φαινόμενο χημικής διεργασίας και η φυσική του εξήγηση ανήκει στον επιστημονικό κλάδο της ηλεκτροχημείας. Κατά τη διάβρωση το μεταλλικό υλικό υπό την επίδραση του περιβάλλοντος χάνει ηλεκτρόνια, τα οποία δεσμεύονται (συνήθως) από το οξυγόνο του περιβάλλοντος. Υπάρχει δηλαδή αύξηση του σθένους του μετάλλου κατά την ηλεκτροχημική αντίδραση:

Me ---> Men++ne-

Το φαινόμενο είναι, τις περισσότερες φορές, επιφανειακό, δηλαδή εντοπίζεται στην εκτεθειμένη προς το περιβάλλον επιφάνεια του μετάλλου. Υπάρχουν πολλά είδη και κατηγοριοποιήσεις διάβρωσης (ανάλογα με την επίδραση του περιβάλλοντος, του υλικού, αν το υλικό υφίσταται μηχανική καταπόνηση, κ.α.). Ωστόσο, υπάρχουν και περιπτώσεις εσωτερικής διάβρωσης, όπως, για παράδειγμα, στους σωλήνες εξάτμισης των οχημάτων, όπου η διάβρωση συμβαίνει από την εσωτερική πλευρά της σωλήνωσης, υπό την επίδραση των καυσαερίων.

Κατά κύριο λόγο, ο όρος διάβρωση αναφέρεται σε μεταλλικά υλικά και κράματα μετάλλων, και όχι σε άλλα υλικά (π.χ. δε συνηθίζεται να αναφέρεται για τον τρόπο με τον οποίο το ξύλο διαβρώνεται).

Η διάβρωση συμβαίνει συνεχώς στη φύση και τα αποτελέσματά της είναι ορατά σε μεταλλικές, και όχι μόνο, κατασκευές. Η βροχή, για παράδειγμα, μπορεί να διαβρώσει σιγά - σιγά ένα μαρμάρινο άγαλμα, που αυτό συμβαίνει από τις διάφορες μικροποσότητες οξέων που περιέχονται στο νερό της βροχής, που αντιδρούν με ενώσεις του μαρμάρου σχηματίζοντας νέες ενώσεις σε μορφή κόνεως, γεγονός που συνεπάγεται την φθορά.
Η πιο συνηθισμένη και γνωστή μορφή διάβρωσης είναι το σκούριασμα του σιδήρου, που είναι αποτέλεσμα αντίδρασης του σιδήρου με το οξυγόνο του αέρα με την βοήθεια και της βροχής, όπου και εδώ η σκουριά παίρνει γρήγορα τη μορφή σκόνης. Ειδικά η λέξη *σκουριά* αναφέρεται σε σιδηρές κατασκευές (δε συνηθίζεται για παράδειγμα να αναφέρεται για τον τρόπο με τον οποίο "σκούριασε" ένα χάλκινο σκεύος, στις περιπτώσεις αυτές ο προτιμώμενος όρος είναι *[[Οξειδοαναγωγή|οξείδωση]]*).

Κατηγορία:Χημικές αντιδράσεις
Διάβρωση (αποσαφήνιση)

Ο όρος **διάβρωση** γενικά τη σταδιακή καταστροφή ενός σώματος. Πιο συγκεκριμένα μπορεί να αναφέρεται:
*στην αποσάθρωση που είναι ένα γεωλογικό φαινόμενο
*στη χημική διάβρωση που είναι ένα χημικό φαινόμενο
Βετρανίων

Ο **Βετρανίων**, λατιν.: *Vetranio* (περ. 356) ήταν Ρωμαίος στρατιωτικός και πολιτικός, γεννημένος στην επαρχία της Μοισίας (στη σημερινή Σερβία). Ήταν έμπειρος αξιωματικός, όταν του ζητήθηκε από την Κωνσταντίνα, αδελφή του Αυτοκράτορα Κωνστάντιου Β', να αυτοανακηρυχθεί Καίσαρας (1 Μαρτίου 350). 

Ο αδελφός των Κωνστάντιου Β΄ και Κωνσταντίνας, ο Κώνστας, είχε νωρίτερα σκοτωθεί από τις δυνάμεις του σφετεριστή Μαγνέντιου, όταν τα δύο αδέλφια στήριξαν τον Βετρανίωνα ως αντίπαλον δέος του τελευταίου. Ο Βετρανίων αποδέχθηκε το στέμμα, και προς τιμήν του κόπηκαν νομίσματα που φέρουν τον τίτλο «Αύγουστος» (αντί για «Καίσαρας»). Ο Κωνστάντιος Β΄ αρχικά τον βοήθησε χρηματικά, ώστε να συγκεντρώσει στρατό. 

Μετά την ανταρσία του Μαγνέντιου, ο Κωνστάντιος επέστρεψε από την Ανατολή και συνάντησε τον Βετρανίωνα, ο οποίος τελικά παραιτήθηκε τού θρόνου στις 25 Δεκεμβρίου του 350. Έζησε το υπόλοιπο τής ζωής του ως ιδιώτης. 

## Παραπομπές και σημειώσεις


## Πηγές

* M. DiMaio Jr, "Vetranio (350 A.D.)", in ''DIR'' (1996). (αγγλικά)
* Κέρματα του Βετράνιου 

Κατηγορία:Ρωμαίοι αυτοκράτορες
Reuters

To **Reuters** () είναι παγκόσμιο ειδησεογραφικό πρακτορείο, το οποίο εδρεύει στο Λονδίνο του Ηνωμένου Βασιλείου, και ανήκει στην εταιρία Τόμσον Ρόιτερς. Μέχρι την απόκτηση του από τη The Thomson Corporation το 2008, το πρακτορείο ειδήσεων Reuters αποτελούσε μέρος μιας ανεξάρτητης εταιρείας, της Reuters Group PLC, η οποία ήταν επίσης πάροχος χρηματοοικονομικών πληροφοριών, με τις ειδήσεις να αποφέρουν λιγότερο από το 10% των εσόδων της εταιρείας. Όλες οι οικονομικές δραστηριότητες στην αγορά δεδομένων από την Thomson Reuters συνδυάζονται τώρα σε μια Ενιαία Αγορά, της οποίας το πρακτορείο ειδήσεων Reuters αποτελεί ένα μέρος.

## Λογότυπο
Το λογότυπο του πρακτορείου όπως έχει εξελιχθεί με το πέρασμα του χρόνου.


 Reuters logo.svg|Έως το 2008
 Reuters 2008 logo.svg|2008–σήμερα


## Παραπομπές


## Πηγές
* Δημήτρης Ψυχογιός, Τα έντυπα μέσα επικοινωνίας. Από τον πηλό στο δίκτυο, εκδ. Καστανιώτης, Αθήνα, 2004, σελ.616-618

## Εξωτερικοί σύνδεσμοι
* 

Κατηγορία:Ειδησεογραφικά πρακτορεία
Δαλμάτιος

:*Να μην συγχέεται με τον πατέρα του, τον [[Φλάβιος Δαλμάτιος|Φλάβιο Δαλμάτιο]] τιμητή.*

Ο **Δαλμάτιος** ή **Δαλμάτιος ο Καίσαρας** (λατ.: *Flavius Iulius Dalmatius*, ... - 337) ήταν Καίσαρας (335-337) της Ρωμαϊκής αυτοκρατορίας και μέλος της Δυναστείας του Κωνσταντίνου. Ήταν γιος του επίσης Φλάβιου Δαλμάτιου, τιμητή (censor) και ανιψιού του Κωνσταντίνου Α΄. Εκπαιδεύτηκε, μαζί με τον αδελφό του Αννιβαλιανό, στην Τολόσα (Τουλούζη) από τον ρήτορα Εξυπέριο. 
thumb|left|220px|Διαίρεση της αυτοκρατορίας μετά τον θάνατο του Μ. Κωνσταντίνου. ''Πορτοκαλί'': Κωνσταντίνος Β΄, ''Πράσινο'': Κώνστας, ''Μπεζ'': Δαλμάτιος, ''Γαλάζιο'': Κωνστάντιος Β΄.
Αναρριχήθηκε στη θέση του Καίσαρα στις 18 Σεπτεμβρίου του 335 έχοντας υπό τον έλεγχό του τη Θράκη, την Αχαΐα και τη Μακεδονία. Σκοτώθηκε από τους ίδιους τους στρατιώτες του το 337. Ο θάνατός του είναι πιθανό να σχετίζεται με τις εκκαθαρίσεις του Κωνστάντιου Β΄ μετά το θάνατο του πατέρα του, ώστε να απαλλαγεί από κάθε διεκδικητή του θρόνου. 

## Παραπομπές


## Πηγές
* DiMaio, Michael, "Dalmatius Caesar (335-337 A.D)", in ''DIR''

## Εξωτερικοί σύνδεσμοι
* 

Κατηγορία:Ρωμαίοι αυτοκράτορες
Κατηγορία:Δυναστεία του Κωνσταντίνου
Ορθολίθι

Το **Ορθολίθι** είναι βουνό που βρίσκεται στο νότιο τμήμα της χερσονήσου της Αργολίδας, στην περιοχή της Τροιζηνίας. Έχει υψόμετρο 1.105 μέτρα και είναι το ψηλότερο βουνό της Τροιζηνίας και ένα από τα ψηλότερα της νότιας Αργολίδας.

Χωρίζεται από μία βαθεία χαράδρα σε δύο τμήματα, στο νότιο και στο βόρειο. Το νότιο που είναι και το ψηλότερο μοιάζει από μακριά με πελώριο βράχο που υψώνεται απότομα έχοντας σχεδόν κωνικό σχήμα. Στην εικόνα του αυτή οφείλει το βουνό την ονομασία του. Το μοναδικό χωρίο που βρίσκεται στις πλαγιές του νότιου τμήματος του βουνού είναι η Χώρα, από την οποία ξεκινούν ορειβατικές διαδρομές προς την κορυφή του, η οποία διαθέτει απεριόριστη θέα προς τον Σαρωνικό και την νότια Αργολίδα.

Το βόρειο τμήμα το οποίο είναι χαμηλότερο με την κορυφή του να μην ξεπερνά τα 900 μέτρα, εκτείνεται κατά μήκος του Σαρωνικού κόλπου και καταλήγει στα βορειότερα όρια της Τροιζηνίας κοντά στα χωριά Δρυόπη και Άνω Φανάρι που είναι χτισμένα στις πλαγιές του. Το χωριό Δρυόπη είχε ονομαστεί για ένα μικρό διάστημα στο παρελθόν, Ορθολίθι από το όνομα του βουνού. 

Επιπρόσθετα, το βουνό από μακριά φαίνεται σαν την "Ωραία Κοιμωμένη" ξαπλωμένη και το βράδυ φαίνονται χαρακτηριστικά τα φώτα του χωριού Άνω Φανάρι ως το αριστερό  της.

## Παραπομπές


## Εξωτερικοί σύνδεσμοι

* «Όρος Ορθολίθι - ME TO BΛΕΜΜΑ ΤΩΝ ΠΕΡΙΗΓΗΤΩΝ». ''el.travelogues.gr''. - Παραδοσιακές γκραβούρες

Κατηγορία:Βουνά της Αργολίδας
Κατηγορία:Δήμος Τροιζηνίας
Κουλίτς

right|thumb|Κουλίτς 

Το **Κουλίτς** (ρωσ: ***кулич***, από το ελληνικό **κόλλιξ**, που σημαίνει ρολό ή φραντζόλα ψωμί) είναι είδος πασχαλινού ψωμιού, παραδοσιακό στην Ορθόδοξη Εκκλησία της Ρωσίας, της Λευκορωσίας, της Βουλγαρίας και της Σερβίας.

Παραδοσιακά μετά την πασχαλινή λειτουργία, το κουλίτς, το οποίο βρίσκεται σε ένα καλάθι και διακοσμείται με λουλούδια, ευλογείται από τον ιερέα. Το κουλίτς που δεν ευλογείται τρώγεται μαζί με το φαγητό Πάσχα για επιδόρπιο. Το ευλογημένο κουλίτς τρώγεται κάθε μέρα πριν το πρωϊνό.

Το κουλίτς ψήνεται σε ψηλά και κυλινδρικά κουτιά (όπως ο καφές και οι χυμοί φρούτων), και όταν ψύχεται, είναι διακοσμημένο με άσπρο γλάσο, πολύχρωμα λουλούδια και τα ρωσικά γράμματα XB (συντομογραφία του *Христос воскресе*, ελλ. «Ο Χριστός Αναστήθηκε»).

Το κουλίτς τρώγεται από το Πάσχα έως τη Πεντηκοστή. Η συνταγή του μοιάζει με αυτή της ιταλικής πανεττόνε.

## Παραπομπές


## Εξωτερικοί σύνδεσμοι

* Συνταγή του κουλίτς (στα ρωσικά, με φωτογραφίες)

Κατηγορία:Ρωσικά επιδόρπια
Κατηγορία:Θρησκευτικά έθιμα
Κατηγορία:Πασχαλινά εδέσματα